Държавен вестник, бр. 71, 2020 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  71
залогодателят е обявен в несъстоятелност и 
датата на съдебното решение за обявяване в 
несъстоятелност; вид на акта; съд, постано-
вил акта; правно основание на акта. В този 
случай информационната система попълва 
в автоматичен режим след името/фирмата/
наименованието на залогодателя добавката 
„в несъстоятелност“. При заличаване на об-
стоятелството се вписват данни за акта на 
по-горния съд – номер и вид на акта; съд, 
постановил акта, с който се отменя изцяло 
или частично актът, с който е постановено 
вписването. В случай че се заявяват за впис-
ване обстоятелства относно несъстоятелност 
на чуждестранно юридическо или физическо 
лице, се посочват държавата и приложимото 
право.
(41) Раздел „Предходни вписвания“ съдър-
жа единствено поле № 700, в което се посочват 
регистрационните номера на извършените 
вписвания за залогодателя до 1 януари 2022 г.
(42) Раздел „Забележки по вписванията“ 
съдържа единствено поле № 800 „Забележ-
ки“, в което се вписват забележките относно 
вписани в партидата обстоятелства.
Чл. 30. (1) Информацията в част „Обявени 
актове“ се структурира в поле № 1001 „Обя-
вени актове“, в което се вписва наименова-
нието на обявения акт и информационната 
система попълва в автоматичен режим датата 
на обявяване на акта в Централния регистър 
на особените залози.
(2) Полето се попълва въз основа на 
заявление по образец, утвърден от изпълни-
телния директор на агенцията, и въз основа 
на автоматично генериране от информаци-
онната система на Централния регистър на 
особените залози.
Чл. 31. (1) Във всяко поле се визуализира 
последното извършено (актуалното) вписване, 
съответно обявяване.
(2) Когато е извършено заличаване на 
вписване, обстоятелството не се визуализира.
(3) Централният регистър на особените 
залози осигурява възможност за проследя-
ване в хронологичен ред на вписванията и 
заличаванията по партидата на залогодателя 
към определена дата и назад във времето.
(4) Централният регистър на особените 
залози осигурява възможност за проследяване 
в хронологичен ред на всички обявявания 
към определена дата и назад във времето.
Чл. 32. (1) При извършване на вписване, за-
личаване и обявяване Централният регистър 
на особените залози генерира автоматично 
момента (дата, час, минута и секунда) на въ-
веждането на информацията в базата данни.
(2) Централният регистър на особените за-
лози осигурява връзка между всяко вписване, 
заличаване и обявяване и регистрационния 
номер, под който то е извършено.
(3) Централният регистър на особените 
залози осигурява възможност за установяване 
кое длъжностно лице по вписванията и в 
кой момент е извършило дадено вписване, 
заличаване или обявяване.
Раздел II
Подаване на заявления, жалби и искания, 
приемане на актове на съда, държавни органи 
и лица, упражняващи публични функции, и 
електронни съобщения от други регистри за 
служебно вписване на обстоятелства и данни
Чл. 33. Заявленията, жалбите, исканията 
и приложенията към тях, както и актовете 
на съда, на друг държавен орган и на лице, 
осъществяващо публични функции, се подават 
на хартиен носител или по електронен път.
Чл. 34. (1) Заявленията, жалбите, иска-
нията, актовете на съда, както и актовете 
на държавен орган или на частен съдебен 
изпълнител, подадени на хартиен носител, 
се въвеждат в информационната система от 
служител в териториално звено на агенцията, 
който снема електронен образ от тях и при-
ложените към тях документи със сканиращо 
устройство.
(2) Заявлението, подадено на хартиен носи-
тел, трябва да бъде попълнено по образец на 
български език и подписано от заявителя, не 
трябва да съдържа поправки и зачерквания, 
въведената информация трябва да е четима, 
напечатана или попълнена на ръка с печатни 
букви, написани с траен контрастен маркер 
или химикал. Не се допуска попълване на 
информацията с молив. Приложенията към 
заявлението не трябва да бъдат смачкани или 
скъсани и следва да са годни за снемане на 
електронен образ чрез сканиращо устройство.
(3) Идентичността на представените доку-
менти на хартиен носител със снетия от тях и 
съхранен в информационната система образ в 
електронна форма се удостоверява от служител 
на агенцията чрез подпис и печат, поставени 
в специално поле върху всяка страница от 
документите на хартиен носител. Проверката 
за идентичност на представените документи 
на хартиен носител с електронните докумен-
ти, създадени по посочения в ал. 1 начин, се 
изразява в съпоставяне на съдържанието на 
представените документи и на четимостта и 
пълнотата на снетия електронен образ от тях.
(4) Служителят по ал. 1 удостоверява иден-
тичността на въведените по ал. 2 документи 
в информационната система на Централния 
регистър на особените залози с подходящи 
технически средства, като електронен подпис 
или друго техническо решение, базирано върху 
PKI-технология, позволяващо осигуряване на 
интегритет на информационни обекти.
Чл. 35. (1) Агенцията осигурява възмож-
ност за подаване на заявления за вписване, 
заличаване и обявяване, на жалби и искания